1. Ανοίξτε το πρόγραμμα Microsoft Word
2. Δημιουργήστε το κείμενο που βλέπετε στην φωτοτυπία ακολουθώντας τις οδηγίες που σας δίνονται
3. Ο τίτλος ΤΟ ΣΧΟΛΕΙΟ ΜΟΥ να είναι υπογραμμισμένο με έντονα γράμματα, κεντραρισμένο και με μέγεθος γραμμάτων 22
4. Το μέγεθος του κυρίως κειμένου είναι 12 και έχει πλήρη στοίχιση
5. Η πρώτη παράγραφος του κειμένου έχει εσοχή στην 1η γραμμή κατά 1 εκατ.
6. Στην πρώτη γραμμή του κειμένου το κείμενο 64ου Δημοτικού Σχολείου Πατρών υπάρχει κίτρινη επισήμανση και χρώμα γραμμάτων κόκκινο
7. Στις 6 επόμενες γραμμές του κειμένου υπάρχει αρίθμηση. Οι αριθμοί της αρίθμησης ξεκινάνε στη θέση 1 και το υπόλοιπο κείμενο της κάθε γραμμής στη θέση 2
8. Γράψτε μόνο Α΄ τάξη με 3 τμήματα, τις υπόλοιπες 5 γραμμές δε θα τις πληκτρολογήσετε, αλλά θα προκύψουν με τη λειτουργία της Αντιγραφής-Επικόλλησης
9. Επίσης οι διορθώσεις στον αριθμό των τμημάτων θα γίνουν με τη λειτουργία της Αντικατάστασης
10. Με το κουμπί της μεγέθυνσης γραμματοσειράς, θα μεγαλώσετε το μέγεθος των γραμμάτων της φράσης Α΄ τάξη σε 18
11. Με το πινέλο μορφοποίησης θα πραγματοποιήσετε την ίδια ενέργεια και στις άλλες 5 τάξεις
12. Αλλάξτε επίσης την απόσταση των γραμμών μεταξύ των 6 τάξεων με το κουμπί Διάστιχο σε 1,5
13. Στη Γ΄ τάξη θα προσθέσετε κόκκινο περίγραμμα πάχους 3 και σκίαση χρώματος θαλασσί
14. Το κείμενο που ακολουθεί (Πληροφορίες για το σχολείο μου) θα το γράψετε αρχικά με μικρά γράμματα, θα το μετατρέψετε σε κεφαλαία με το κουμπί Αλλαγή πεζών-κεφαλαίων
15. Το κείμενο αυτό επίσης θα είναι κεντραρισμένο, υπογραμμισμένο με έντονα γράμματα και με μέγεθος γραμμάτων 22
16. Αλλάξτε το διάστιχο σε 1
17. Το κείμενο που ακολουθεί έχει κουκκίδες που ξεκινούν στη θέση 1, ενώ το υπόλοιπο κείμενο κάθε γραμμής ξεκινά στη θέση 2
18. Εισάγετε αλλαγή σελίδας για να πάτε σε 2η σελίδα (Καρτέλα Εισαγωγή, κουμπί Αλλαγή σελίδας)
19. Ο τίτλος της σελίδας (Εικόνες από το σχολείο μου) έχει την ίδια ακριβώς μορφοποίηση με τους προηγούμενους τίτλους
20. Πατήστε Enter και πηγαίνετε στην καρτέλα Εισαγωγή και κάντε κλικ στο κουμπί Εικόνα και εισάγετε την εικόνα 64dim1.jpg που είναι στο φάκελο του τμήματός σας
21. Στη συνέχεια επιλέξτε την εικόνα, πηγαίνετε στην καρτέλα Μορφοποίηση κάντε κλικ στο κουμπί Αναδίπλωση κειμένου και επιλέξτε Τετράγωνη
22. Επιλέξτε το κουμπί Μέγεθος και αλλάξτε το ύψος σε 7 εκ. (το πλάτος μεταβάλλεται αυτόματα)
23. Σύρετε την εικόνα ελαφρώς προς τα κάτω και προς τα αριστερά
24. Γράψτε δίπλα από την εικόνα, το κείμενο που βλέπετε
25. Πηγαίνετε στην καρτέλα Εισαγωγή, κάντε κλικ στο κουμπί Σχήματα και επιλέξτε το σχήμα Βέλος
26. Σύρετε για να σχηματίσετε το βέλος (όπως φαίνεται στην φωτοτυπία)
27. Με επιλεγμένο το σχήμα του βέλους κάντε κλικ στο κουμπί Περίγραμμα σχήματος και επιλέξτε το κόκκινο χρώμα έτσι ώστε το βέλος να γίνει κόκκινο
28. Πηγαίνετε στην καρτέλα Εισαγωγή, επιλέξτε το κουμπί Πλαίσιο κειμένου και μετά το Μοντέρνα Φράση
29. Γράψτε μέσα στο πλαίσιο κειμένου τη λέξη Κεντρική Είσοδος
30. Μειώστε το μέγεθος του πλαισίου κειμένου και σύρετέ το κάτω από το κόκκινο βέλος όπως φαίνεται στην φωτοτυπία
31. Κάντε δεξί κλικ στην εικόνα και επιλέξτε Εισαγωγή λεζάντας, στο παράθυρο που εμφανίζεται πατήστε ΟΚ
32. Σβήστε το κείμενο Εικόνα 1 και γράψτε Κτίριο του σχολείου, επίσης πατήστε το κουμπί Στοίχιση στο κέντρο.
33. Εισάγετε με τον ίδιο τρόπο (βλέπε βήμα 20) την εικόνα 64dim2.jpg και χωρίς επιπλέον οδηγίες:
    1. Το κείμενο να αναδιπλώνεται γύρω από την εικόνα σύμφωνα με την επιλογή τετράγωνη
    2. Το ύψος της εικόνας να είναι 7 εκατ.
    3. Γράψτε το κείμενο που φαίνεται δίπλα από την εικόνα
    4. Βάλτε λεζάντα στην εικόνα το κείμενο που φαίνεται
    5. Στοιχίστε το κείμενο της λεζάντας στο κέντρο
34. Πηγαίνετε στην πρώτη σελίδα του εγγράφου σας και κάντε κλικ στην αρχή του κειμένου
35. Πηγαίνετε στην καρτέλα Εισαγωγή και επιλέξτε το κουμπί Εξώφυλλο και από τη λίστα που εμφανίζεται επιλέξτε το Μοντέρνο
36. Γράψτε στις αντίστοιχες θέσεις της νέας σελίδας το κείμενο που βλέπετε στην φωτοτυπία